Keskustelu:Färsaaret

message: Jossain vaiheessa artikkelin kehittäminen alkaa jumiutua. Olen kirjoitellut Färsaaret-aihetta parempaan kuntoon, ja pyrkinyt osittain kirjoittamaan aiheesta laajasti nimenomaa ala-artikkeleissa (kuten Färsaarten maantiede ja Färsaarten historia, lisää on vielä todenäköisesti tulossa). Miltä näyttää, mitä tarvitaan lisää? Talous- ja politiikka-osiot ovat vielä työn alla, ja kielenhuoltoa/oikolukua kaivataan varmasti. Lisäksi johdanto on vanha versio, jota tulen parantamaan, kun muu artikkeli alkaa olla stabiili. --PtG (keskustelu) 27. syyskuuta 2013 kello 15.35 (EEST)
replies: text: Vertasin suositeltuun Kreetaan (saari kuin saari) ja samat pääasiat näkyy olevan kummassakin, joten sillä perusteella tästä ei puutu mitään laajaa, olennaista osaa. Monia kohtia voi toki laajentaa, varsinkin jos suositelluksi meinaat. Joitain juttuja tuli mieleen:
* Onko järviä tai jokia? Mikä on korkein kohta?
* Saarten sijainnista sanotaan, että ne ovat "Skotlannin ja Islannin puolivälissä", voisi olla etäisyyksiäkin mainittu.
* Ilmastodiagrammi voisi olla. 
* Politiikkaosassa puhutaan paljon Färsaarten maakuntapäivistä mutta ei emämaa Tanskan politiikkaan osallistumisesta. Tanska-artikkelin mukaan saarilta valitaan kaksi edustajaa Tanskan parlamenttiin eli folketingetiin. Sen voisi tässäkin mainita. Sisäistä aluejakoa ei taida olla sen kummemmin kuin nuo 30 kuntaa?
*Talousosassa tulee tietysti mieleen, mitä muita elinkeinoja saarella on, vaikka kalastus noin merkittävä onkin. 
* Väestöosassa voisi olla väkiluvun kehityksestä taulukko tai muuta tietoa.--Tanár 28. syyskuuta 2013 kello 22.30 (EEST)
replies: text: :Hyviä ajatuksia, jotka toki oli jo mielessäni. Kreetaa on ehkä siinä mielessä "huono" vertauskohta, että tuon saaren historia on ehkä hieman huomattavampi sekä asukasluku ja pinta-alakin moninkertaisesti suurempi. Laajensin politiikkaa jonkun verran, toin myös maininnan tuosta Tanskan parlamentista. Ilmastodiagrammin toin myös tähän artikkeliin. Se oli jo Färsaarten maantiede -ala-artikkelissa. Taloutta pyrin vielä laajentamaan, mutta kokonaisuudessa ala on "pimeä kohtani"; vaikea ala siis. Olen kuitenkin tekemässä siihen omaa ala-artikkelia Färsaarten talous, ja sen pohjalta myös laajemmaksi tuota tämän osiota. Kalastus on tosiaan aika hallitseva toimiala. --PtG (keskustelu) 29. syyskuuta 2013 kello 22.29 (EEST)
replies: text: ::Tottahan Kreeta on vähän eri kaliiberia, mutta sattuipa vain olemaan ensimmäinen suositeltu saariartikkeli, mikä pisti silmään. Mutta eipä minulla tähän oikeastaan enää muuta. Vinkkaa, jos haluat jossain vaiheessa, että käyn kielen läpi.--Tanár 30. syyskuuta 2013 kello 21.47 (EEST)

text: :Kun mainittiin sisäinen aluejako, niin fäärinkielisen wikipedian mukaan sellainen on: :fo:S%C3%BDsla. Jostain painetusta suomenkielisestä tietosanakirjasta ehkä voisi hyvällä tuurilla löytää, mitä se on suomeksi. --Urjanhai (keskustelu) 30. syyskuuta 2013 kello 22.05 (EEST)
replies: text: ::Ilmeisesti tuo aluejako on nykyään jo purettu (tai nuo vanhat Sýslat ovat nykyään poliisipiirejä). Toki niistäkin voi johonkin kohtaan kirjoittaa. --PtG (keskustelu) 30. syyskuuta 2013 kello 22.07 (EEST)
replies: text: :::En tiedä tarkemmin, eikä taida olla fäärin sanakirjaakaan käsillä. - Taikka itse asiassa tuossa artikkelissa tosiaan taidetaan puhua niistä imperfektissä: "var", eli merkitys taitaa olla jotenkin historiallinen. --Urjanhai (keskustelu) 30. syyskuuta 2013 kello 22.31 (EEST)

text: tasapainosen olonen artikkeli. Hyvä ratkasu käyttää jäsentelyssä ala-artikkeleita (jotka ovat isessäänkin laadukkaita). Pääartikkelia ei kannata enää väkisin pidentää. (sen sijaan kulttuuriakin vois harkita ala-artikkeliksi) Gopase+f (keskustelu) 16. lokakuuta 2013 kello 09.37 (EEST)
Luontopuoli tökkii. En löytänyt lainkaan. Tosin olen vanha puusilmä. Toiseksi Tanskan ja muiden valtojen vaikutuksesta saisi olla monenlaista lisäystä. Lupaavaksi kannattaisin jo nyt mutta taidat kaivata enemmän mikä oikein onkin... --Höyhens (keskustelu) 17. lokakuuta 2013 kello 01.30 (EEST)

text: Maantiede-luvussa on alaluku "ilmasto ja luonto".--Tanár 17. lokakuuta 2013 kello 23.21 (EEST)
replies: text: :Näköjään se on vähän paremmassa kuosissa kuin huomasin. Kuitenkin merielämääkin on paljon enemmän kuin mainitut kalalajit ja Sitten teksi mieleni pyytää saarten olemassaolon merkitystä eri lajeille, kuten myös ihmisen vaikutusta luonnolle, asutuksen lisäksi liikenne ja mahdolliset merenpohjan luonnonvarat sekä niille ihmisen ja talouskasvun aiheuttamat uhat ja kenties mahdollisuudetkin. En minä edes yrittäisi olla näin "hankala" jos pyrittäisiin LA-tasolle, mutta kun tästähän voi saada vaikka SA:n. Olen kerennyt valitettavan vähän osallistua itse artikkelin parantamiseen. Tietenkin luontoaiheisesta pääartikkelista voisi olla apua, mutta pitäisikö sen olla kenties esimerkiksi Pohjois-Atlantin luonto en mene sanomaan. Golfvirta ei tässä vaiheessa vastanne toivettamme. --Höyhens (keskustelu) 27. lokakuuta 2013 kello 22.53 (EET)

text: Minkähänlaista muiden valtojen vaikutusta artikkelissa pitäisi olla? En oikein saanut ajatusta kokoon ehdotuksestasi. --PtG (keskustelu) 20. lokakuuta 2013 kello 15.43 (EEST)

text: Minähän en tiedä, mutta kun jopa "pääartikkelissa" Färsaarten historia näyttää olevan kovin vähän kelttien ja anglosaksien vaikutuksista, joille saaret lienevät tunnnttuja, luulisi jotain löytyvän jostain. Mahdollisesti nykyaikaisemmat UK, Saksa ja USA ja Neuvostoliitto ovat vaikuttaneet paikan kehitykseen. Ellei, sekin on mielestäni maininnan aihe ja samoin syy siihen. Onko sijainti ollut sotilaspoliittisesti kiinnostamaton? --Höyhens (keskustelu) 27. lokakuuta 2013 kello 22.38 (EET)
replies: text: :Färsaarten varhaishistoriasta on kaikki merkittävä jo kerrottu. Pitkään luultiin, että viikingit löysivät saaret vasta 800-luvulla, mutta tänä vuonna julkaistun todisteiden perusteella irlantilaisia kävi saarilla jo muutama sata vuotta aiemmin. Muuten ei ole minkäänlaisia todisteita kelttien tai anglosaksien vaikutuksesta. Sotilaspoliittisesti merkittävin tapahtuma on, kun toisessa maailmansodassa britit veivät saarille sotilaita estääksen niiden siirtymisen natsi-Saksalle Tanskan valloituksen jälkeen. Muuten ei kyllä löydy mitään ihmeellistä siitä, miten UK, Saksa, USA ja Neuvostoliitto olisivat vaikuttaneet alueella, ja tapahtumatonta on vaikea lähteistää "Saksa ei ole vaikuttanut merkittävistä saarten kehitykseen". Sotilaspoliittisesti saarilla on ollut pieni merkitys, mutta esimerkiksi ulkomaalaisten sotilaiden (tanskalaisia siis lukuunottamatta) tulemista saarille on saarilla vastustettu. Siitä voisi ehkä lyhyesti kertoa puolustuspolitiikka-osiossa, joka kyllä pitäisi vielä tehdä. Mutta siis aika vähän löytää yksityiskohtia pyytämistäsi asioista, ja ainakin omasta mielestäni historian pääkohdat on esitelty jo. Tietenkin jos mennään nippelitietoihin kaikilla osa-alueilla, niin sitten voidaan tehdä vaikka miljoonan kilotavun artikkeli. --PtG (keskustelu) 28. lokakuuta 2013 kello 00.09 (EET)
Paikannimiä voi joskus olla mahdotonta kääntää suoraan, joten olisiko tuolle "Lammassaaret"-merkitykselle lähdettä? Sv-wikin luettelo Färsaarten saarista väkilukuineen ja pinta-aloineen olisi mielenkiintoinen, jos sille löytyisi jostain lähde. Luettelo Färsaarten asutuista paikoista voisi muodostaa ihan oman artikkelinsa. Färsaarten aluejaotuksista nuo syslur-alueet voisi selittää osin jo pääartikkelissakin. Tällä hetkellä artikkelissa oleva kartta sisältää kyllä noiden syslurien nimet ja erilaiset väritykset, mutta se ei käy kuvatekstistä ilmi. Färsaarten tilastoviraston sivun voisi laittaa Aiheesta muualla -osioon. Onko Färsaarten hallintoelimillä mitään virallista Internet-sivustoa? --Raksa123 (keskustelu) 20. lokakuuta 2013 kello 16.30 (EEST)

text: Färsaarten nimen merkityksestä ei taideta olla täsmällistä tietoa, otinkin tuon Lammassaaret kokonaan pois. Syslur-alueille olen pyrkinyt etsimään jotain lähdettä, mutta en ole vielä löytänyt. Ne olivat aiemmin kuntien yläpuolella olevia alueita, mutta nykyään ne taitaval olla vain polisiialueita. Färsaarten maantiede -artikkelista lyötyy saarien pinta-alat ja asukasluvut. Omasta mielestäni 18 saaren luettelointi tässä artikkelissa ei paranna artikkelia. Färsaarten hallintoelimillä on Internet-sivustoja. Lisäilen joitakin AM-osioon. --PtG (keskustelu) 20. lokakuuta 2013 kello 20.47 (EEST)
Huom. HA-merkintää kannattaisin ihan hiinä ja hiinä, mutta kai pyritään parempaan saman tien? ;) --Höyhens (keskustelu) 27. lokakuuta 2013 kello 22.53 (EET)

text: SA-tasolle pyrin toki, mutta sanoisitko, asioita, mitä pitäisi käsitellä sille tasolle. Jos kerran tämä on vasta juuri ja juuri HA-tasolla. --PtG (keskustelu) 28. lokakuuta 2013 kello 00.09 (EET)
replies: text: :Elävä luonto ja ilmastonmuutos olisi hyvä olla paremmin esillä. Luulisi siitä olevan jotain tietoa enemmän. Strateginen asema toisessa maailmansodassa vaikuttaakin selityksesi mukaan arvelemaani vähäisemmältä. Eiköhän se olisi siinä.  --Höyhens (keskustelu) 28. lokakuuta 2013 kello 12.14 (EET)

text: :PS. Siis suositellun tasolla silloin. Aliarvioin näköjään tuossa HA-mahdollisuuksia, onhan tämä ilman muuta jo hyvä.. --Höyhens (keskustelu) 28. lokakuuta 2013 kello 12.21 (EET)
replies: text: ::Yritin vähän lisätä luontoon jotain. Färsaarten luonnosta on loppujen lopuksi aika vähän kerrottavaa: kasvillisuus on niukkaa, ja lampaat syövät suihinsa nekin. Meriekosysteemista kirjoitin vähän enemmän artikkeliin Färsaarten maantiede, mutta aika usein yleislähteet keskittyvät merinisäkkäisiin ja kaloihin ellei ole jotain poikkeuksillista kerrottavaa. Katson vielä, mihin kirjoitan ilmastonmuutoksesta ja muista ympäristöongelmista (liikakalastus on oikeastaan merkittävin mainittava riskitekijä). Mitä olet mieltä Höyhens, toimiikohan tämä ilmoitus. --PtG (keskustelu) 3. marraskuuta 2013 kello 12.35 (EET)
replies: text: :::Ilmoitus näkyy toimivan, kiitos. Paistoi heti silmään kun avasin Wikipedian. Joo, hyvä että luonnosta on Färsaarten maantiede -pääartikkelissa ja ylikalastuksesta Färsaarten talous -pääartikkelissa. Itse asiasta sanoisin sen verran että tämä arktinen ulottuvuus kaiketi jotenkin koskee myös Färsaaria enkä sitä nyt juuri sieltä bongaa. Ylikalastuksen saisi mainita raakana faktana tässäkin itse Färsaaret-artikkelissa. Eiköhän se alkaisi olla sitten sa-kunnossa. yst. --Höyhens (keskustelu) 6. marraskuuta 2013 kello 13.09 (EET)  
Jos Färsaarista on olemassa suomenkielistä tietokirjallisuutta, niin sellaisia voisi laittaa loppuun Kirjallisuutta-osioksi. --Raksa123 (keskustelu) 3. marraskuuta 2013 kello 18.06 (EET)

text: Aika hintsusti on suomenkielistä Färsaaria käsittelevää kirjallisuutta. Muutaman kirjastohaun perusteella löytyi vain kaksi kirjaa, jotka eivät olleet omakustanteita, ja toinen niistä on jo lähteissä. --PtG (keskustelu) 3. marraskuuta 2013 kello 21.58 (EET)
</div>
thread_title:  Arkistoitu vertaisarviointi